Uznesenie Okresného súdu Galanta sp. zn. 30C/1/2025 z 27. 1. 2026

Súd: Okresný súd Galanta

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 30C/1/2025 2325200030 27. 01. 2026 JUDr. Martina Ľachová ECLI:SK:OSGA:2026:2325200030.6
Uznesenie Okresný súd Galanta v spore žalobkyne: A. B., nar. X.XX.XXXX, bytom C. XXXX/X, D., zast. advokátom: JUDr. Martin Kubovič, LLM, MSc, so sídlom M. R. Štefánika 3080/14, Sereď, proti žalovanej: E. A., nar. XX.X.XXXX, bytom Galanta, o zaplatenie 720,- eur, takto rozhodol: I. Konanie sa zastavuje. II. Žalovanej sa nárok na náhradu trov konania nepriznáva. odôvodnenie: 1. Žalobkyňa sa na základe skutočností uvedených v žalobe zo dňa 7.1.2025 v znení jej upresnenia zo dňa 7.2.2025 domáhala vydania rozhodnutia, ktorým by súd uložil žalovanej povinnosť zaplatiť žalobkyni sumu 720,- eur s prísl. a náhradu trov konania. 2. Podaním zo dňa 21.1.2026 žalobkyňa prostredníctvom zvoleného zástupcu zobrala žalobu v celom rozsahu späť bez uvedenia dôvodu. 3. Podľa ust. § 144 C.s.p. žalobca môže vziať žalobu späť. 4. Podľa ust. § 145 ods. 1 C.s.p. ak je žaloba vzatá späť celkom, súd konanie zastaví. 5. Podľa ust. § 146 ods. 1 veta druhá C.s.p. na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na účinné späťvzatie žaloby zo strany žalobkyne skôr, než sa začalo predbežné prejednanie sporu alebo pojednávanie, súd konanie v súlade s citovaným zákonným ustanovením zastavil. 7. O náhrade trov konania súd rozhodol podľa ust. § 256 ods. 1 v spoj. s § 262 ods. 1 C.s.p., keďže konanie bolo zastavené vzhľadom na správanie žalobkyne, ktorá s podanou žalobou disponuje, žalobu vzala späť bez uvedenia dôvodu a týmto späťvzatím z procesného hľadiska zavinila zastavenie konania. Keďže žalovanej žiadne trovy konania nevznikli, súd rozhodol tak, že jej náhradu trov konania nepriznal. 8. O vrátení súdneho poplatku súd rozhodne osobitným uznesením, ktoré vydá vyšší súdny úradník. Poučenie:
Proti tomuto uzneseniu môže odvolanie podať strana, v ktorej neprospech bolo uznesenie vydané, a to v lehote 15 dní od jeho doručenia na Okresnom súde Galanta. Odvolanie len proti odôvodneniu uznesenia nie je prípustné. V odvolaní sa popri všeobecných náležitostiach podania (označenie súdu, ktorému je určené, kto ho robí, ktorej veci sa týka, čo sa ním sleduje, spisová značka konania, podpis) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). V Galante dňa 27. január 2026

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2026:2325200030.6 (dáta aktuálne k 7. 11. 2026). Záväzné je znenie zverejnené súdom.




